Ribbel bol kaars | Brokjes kaars | Kaars Home & Living
Ribbel bol kaars
Bestelcode: BO 225
AFM: c.a. 70 mm doorsnede.
Brandduur wordt geschat op c.a. 12 uur. Bekende stoei-afrigter terug op die mat | News24
Bekende stoei-afrigter terug op die mat
=Johan en Peggy Ferreira is terug by die Uitenhage Amateur Stoeiklub na ’n afwesigheid van agt jaar. Hier sit hulle by ’n muur propvol van die klub se nuus en fotos. Foto:HEILIE COMBRINCK
Die Uitenhage Amateur Stoeiklub het verskeie nasionale kampioene opgelewer met Johan Ferreira as afrigter. Na ’n afwesigheid van 8 jaar is hy weer terug by die klub en is vol planne om die sport weer sy regmatige plek te laat geniet.
“Daar is nou slegs twee van die elf amateur stoeiklubs in Nelson Mandelabaai oor. Ons kan nie toelaat dat die sport doodloop nie, daarom be-oog ons om ’n skole-liga te begin,” sê Johan Ferreira, wie se pa David Ferreira, jare gelede die Uitenhage Amateur Stoeiklub begin het.
Die twee oorblywende klubs is Despatch wat saamgesmelt het met ’n Baaise klub en Uitenhage Amateur Stoeiklub.
“Amateur stoei is nie ’n aggressiewe sport nie. Dit verg dissipline en leer jou om vinnig op jou voete te dink om uit ’n benarde greep te kom. Stoei ontwikkel jou liggaam, selfbeeld en -vertroue en dra by tot ’n gesonde gees.”
Stoei by stadsaal
Uitenhage Amateur Stoeiklub het tans 13 stoeiers. Klub-oefeninge is elke Woensdag-aand vanaf 18:00 in die Uitenhage Stadsaal.
Ferreira sê in die jare wat hy uit die stoeikringe was het nie veel verander nie, net die puntestelsel werk ietwat anders.
Hy is tans ’n nasionale vlak 3 afrigter en die hoogste gegradeerde stoei-afrigter in die Oostelike Provinsie.
Dit neem gemiddeld tussen 6 en 7 jaar om as ’n vlak 3 afrigter te gradeer. Hy is nou besig met vlak 4 se prakties en het reeds die teorie agter die rug.
“Stoei is sterk in Gauteng en die Wes-Kaap en op internasionale vlak is Europese lande ons ligjare voor. Hulle kom wraggies met nuwe tegnieke vorendag. Amerika is groot op rofstoei, wat meer vir die show is,” sê Ferreira.
Hy is opgewonde om skoolkinders betrokke te kry by die sport en daarom gaan hulle volgende kwartaal by plaaslike skole ’n draai maak om stoei bekend te stel.
Sy dogter Chantelle Stoltz, ’n voormalige Suid-Afrikaanse stoeikampioen, is ook betrokke by afrigting. Haar dogtertjie Deoné Stoltz (2) is ewe bedrywig op die stoeimat en wie weet dalk volg sy in die voetspore van haar ma, oupa en grootoupa?
Ferreira en sy vrou Peggy werk saam met die afrigters Carlo van Wyk en Cohen van Wyk sowel as Faizel van Wyk, die president van die Uitenhage Amateur Stoeiklub. Carlo het op internasionale vlak gestoei en is ’n paar jaar gelede ’n stoeibeurs aangebied in Colorado, VSA.
Vir meer inligting bel Peggy Ferreira by 074 238 3322.